นิกเกอิปิดเช้าบวก 22.87 จุด รับดาวโจนส์ฟื้น,จีดีพีสหรัฐสดใส
นิกเกอิปิดเช้าบวก 22.87 จุด รับดาวโจนส์ฟื้น,จีดีพีสหรัฐสดใส
30 พ.ย. 2559

ดัชนีนิกเกอิตลาดหุ้นโตเกียวปิดภาคเช้าปรับตัวขึ้นในวันนี้ โดยดัชนีนิกเกอิปิดภาคเช้าเพิ่มขึ้น 22.87 จุด หรือ 0.12% แตะที่ 18,329.91 จุด ตามทิศทางตลาดหุ้นนิวยอร์กที่ปรับฐานขึ้นเมื่อคืนนี้ หลังจากกระทรวงพาณิชย์สหรัฐรายงานว่า ตัวเลขผลิตภัณฑ์มวลรวมภายในประเทศ (จีดีพี) ไตรมาส 3 ของสหรัฐมีการขยายตัวที่แข็งแกร่ง อย่างไรก็ตาม นักลงทุนยังคงระมัดระวังการซื้อขาย ก่อนที่การประชุมอย่างเป็นทางการของกลุ่มประเทศผู้ส่งออกน้ำมัน (โอเปก) จะมีขึ้นในวันนี้